David Beckham
Store norske leksikon,Sport og spill,Ballsport,Fotball,Engelsk fotball,Engelske fotballspillere
David Beckham er en tidligere engelsk fotballspiller med posisjonen midtbanespiller for blant annet Manchester United, Real Madrid og det engelske landslaget.
Beckham var en høyt profilert, teknisk begavet midtbanespiller som særlig var kjent for sine frispark, presise pasninger og innlegg fra høyrekanten. Fakta Landskamper: 115 Mål: 17 Manchester United (1993-2003)  Real Madrid (2003-2007)  Los Angeles Galaxy (2007-2012)  AC Milan (2008/09 og 2009/10, lån)  Paris Saint-Germain (2012-2013) Meritter i klubbfotball Beckham startet sin karriere i Manchester United og fikk sin debut på A-laget 17 år gammel. Han spilte ti år i klubben og vant blant annet Premier League seks ganger, FA-cupen to ganger og Mesterligaen i 1999, før han i 2003 ble hentet til Real Madrid.I Real Madrid ble han spansk ligamester i 2006/2007 og vant den spanske Supercupen i 2003. Fra 2007 til 2012 spilte Beckham for amerikanske Los Angeles Galaxy og hadde i tillegg kortere låneopphold i AC Milan. Han avsluttet karrieren med å spille halve 2012/2013-sesongen for Paris Saint-Germain og ble fransk ligamester med hovedstadsklubben før han pensjonerte seg som profesjonell fotballspiller sommeren 2013.Etter at spillerkarrieren var over, har han gått inn på eiersiden. Han er deleier i både engelske Salford FC og Inter Miami i MLS. Meritter med landslaget Beckham debuterte for England mot Moldova i 1996, og frem til 2009 spilte han totalt 115 kamper og scoret 17 mål for det engelske landslaget. Han er dermed den utespilleren med flest landskamper for England gjennom tidene. Beckham var Englands kaptein fra 2000 til 2006 og spilte i tre VM (1998, 2002, 2006) og to EM (2000 og 2004). Utenom fotball Beckham giftet seg i 1999 med Victoria Adams, kjent fra popgruppen Spice Girls, og paret har senere levd et turbulent liv i medienes søkelys. Beckham ble et moteikon og et idol for ungdom over hele verden. Han har vunnet en rekke individuelle priser og ble blant annet innlemmet i Den britiske imperieordenen i 2003. Han utgav i 2003 selvbiografien My Side, norsk utgave Mitt liv samme år. Les mer i Store norske leksikon Engelsk fotball Eksterne lenker Beckhams offisielle hjemmeside  Om Beckham på Manchester United sin offisielle nettside